Document ID: 31985R3774

ΚΑΝΟΝΙΣΜΟΣ (ΕΟΚ) αριθ. 3774/85 ΤΟΥ ΣΥΜΒΟΥΛΙΟΥ της 20ής Δεκεμβρίου 1985 σχετικά με ορισμένες εθνικές ενισχύσεις ασυμβίβαστες με την κοινή αγορά τις οποίες επιτρέπεται να διατηρήσει μεταβατικά η Πορτογαλική Δημοκρατία στον τομέα της γεωργίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την πράξη προσχώρησης της Ισπανίας και της Πορτογαλίας, και ιδίως τα άρθρα 247 και 258,
την πρόταση της Επιτροπής,
Εκτιμώντας:
ότι, βάσει του άρθρου 247 της πράξης προσχώρησης, επιτρέπεται στην Πορτογαλική Δημοκρατία να διατηρήσει μεταβατικά, και κατ’ αρχήν, με προοδευτική μείωση τις εθνικές ενισχύσεις των οποίων η κατάργηση θα είχε σοβαρές συνέπειες στο επίπεδο των τιμών, τόσο στην παραγωγή όσο και στην κατανάλωση ότι ο πίνακας, η ακριβής ονομασία και τα αρχικά ποσά των εθνικών ενισχύσεων που πληρούν τις προϋποθέσεις αυτές, περιλαμβάνονται στο παράρτημα
ότι, όσον αφορά το ρυθμό καταργήσεως και την ενδεχόμενη κλίμακα φθινούσης προοδευτικής μειώσεως που θα καθοριστεί, κρίθηκε σκόπιμο να προβλεφθεί κατά περίπτωση ότι, κατά τη διάρκεια μιας πρώτης περιόδου, τα αρχικά ποσά θα θεωρούνται ως ανώτατα ποσοστά, τα οποία, στη διάρκεια μιας δεύτερης περιόδου, θα μειωθούν κατά ίσα ετήσια τμήματα για να καταργηθούν στο τέλος της μεταβατικής περιόδου, ή ότι τα αρχικά ποσά θα καταργηθούν προοδευτικά σε δέκα τμήματα ίσης σημασίας
ότι οι εθνικές ενισχύσεις που χορηγεί η Πορτογαλική Δημοκρατία στον τομέα των προϊόντων που υπάγονται, σύμφωνα με το άρθρο 259 της πράξης προσχώρησης σε σταδιακή μετάβαση, αποτελούν, μέχρι τις 31 Δεκεμβρίου 1990, το αντικείμενο του ειδικού καθεστώτος που αναφέρεται στο άρθρο 265 παράγραφος 2 της ανωτέρω πράξης ότι, βάσει του άρθρου 286 της πράξης αυτής, το άρθρο 247 εφαρμόζεται στους τομείς αυτούς από την 1η Ιανουαρίου 1991
ότι, όσον αφορά τις ενισχύσεις που αποτελούν το αντικείμενο των παρόντων μεταβατικών μέτρων, η Πορτογαλική Δημοκρατία μπορεί να προβεί στην κατάργησή τους με ταχύτερο ρυθμό από τον προβλεπόμενο στο παράρτημα ότι, στην περίπτωση αυτή, είναι απαραίτητο να ενημερώνει η Πορτογαλική Δημοκρατία αμέσως την Επιτροπή για τα λαμβανόμενα μέτρα ότι θα πρέπει να καθοριστεί η διαδικασία με την οποία μπορούν να θεσπιστούν άλλες παρεκκλίσεις από την καθοριζόμενη φθίνουσα προοδευτική κλίμακα, οι οποίες είναι δυνατές σε περίπτωση ανάγκης, σύμφωνα με το άρθρο 247 παράγραφος 3 της πράξης προσχώρησης
ότι, όσον αφορά την εθνική ενίσχυση στην κατανάλωση του ελαιολάδου, θα πρέπει να εξασφαλιστεί ότι αυτή δεν θα δημιουργεί στρεβλώσεις μεταξύ των διαφόρων ποιοτήτων, ότι δεν θα καταβάλλεται συμπληρωματικά με την επιστροφή κατά την εξαγωγή, στις ποσότητες που ενδεχομένως θα εξαχθούν, ότι δεν θα χορηγείται μετά την εφαρμογή μιας ανάλογης κοινοτικής ενίσχυσης και μέχρι του ύψους της διαφοράς μεταξύ της τελευταίας αυτής και του μεγίστου ποσού που προβλέπεται για την εθνική ενίσχυση
ότι, βάσει του άρθρου 247 παράγραφος 2 της πράξης προσχώρησης, η ισότητα προσφυγής στην πορτογαλική αγορά πρέπει να εξασφαλιστεί ότι ο παρών κανονισμός δεν προδικάζει συνεπώς την μεταγενέστερη έγκριση, σε περίπτωση ανάγκης, ειδικών όρων για την εξασφάλιση της ισότητας πρόσβασης στην πορτογαλική αγορά των προϊόντων που προέρχονται από άλλα κράτη μέλη, εάν η χορήγηση μιας ή περισσοτέρων από τις ενισχύσεις που αναφέρονται στον κανονισμό συνεπάγεται συγκεκριμένη μεταβολή των όρων ανταγωνισμού στην πορτογαλική αγορά μεταξύ των εισαγομένων και των εγχωρίων προϊόντων
ότι, βάσει του άρθρου 2 παράγραφος 3 της συνθήκης προσχώρησης της Ισπανίας και της Πορτογαλίας, τα όργανα των Κοινοτήτων μπορούν να λάβουν, πριν την ένταξη, τα μέτρα που προβλέπει το άρθρο 258 της πράξης προσχώρησης, τα οποία αρχίζουν να ισχύουν με την επιφύλαξη της εν λόγω συνθήκης και κατά την ημερομηνία έναρξης ισχύος της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
ρθρο 1
Οι ασυμβίβαστες προς την κοινή αγορά εθνικές ενισχύσεις, τις οποίες η Πορτογαλική Δημοκρατία επιτρέπεται να διατηρήσει μεταβατικά, καθώς και ο ρυθμός κατάργησής τους, καθορίζονται στο παράρτημα.
ρθρο 2
Η Πορτογαλική Δημοκρατία δύναται να προβεί στην κατάργηση των ενισχύσεων που προβλέπονται στο άρθρο 1 με ταχύτερο ρυθμό από τον προβλεπόμενο στο παράρτημα ενημερώνοντας αμελλητί την Επιτροπή για τα λαμβανόμενα μέτρα.
ρθρο 3
Όσον αφορά την ενίσχυση στην κατανάλωση ελαιολάδου, η χορήγησή της εξαρτάται από τις ακόλουθες συμπληρωματικές προϋποθέσεις:
α) χορηγείται αδιακρίτως σε όλες τις ποιότητες ελαιολάδου που δικαιούνται, στην Κοινότητα με σύνθεση της 31ης Δεκεμβρίου 1985, της κοινοτικής ενισχύσεως στην κατανάλωση ελαιολάδου
β) η Πορτογαλική Δημοκρατία λαμβάνει τα απαραίτητα μέτρα, προκειμένου να εξασφαλίσει ότι δεν λαμβάνουν ενίσχυση οι ποσότητες που εξάγονται προς άλλο κράτος μέλος ή προς τρίτες χώρες
γ) από 1ης Ιανουαρίου 1991, το μέγιστο ποσό ενίσχυσης μειώνεται κατά το ποσό της κοινοτικής ενίσχυσης στην κατανάλωση ελαιολάδου, η οποία εφαρμόζεται βάσει του άρθρου 293 παράγραφος 1 δεύτερο εδάφιο της πράξης προσχώρησης. Η εθνική ενίσχυση καταργείται όταν η κοινοτική ενίσχυση είναι ίση ή ανώτερη του μεγίστου ποσού που προβλέπεται για την εθνική ενίσχυση.
Η Πορτογαλική Δημοκρατία πληροφορεί την Επιτροπή για τα λαμβανόμενα μέτρα, προκειμένου να εξασφαλισθεί η τήρηση των προϋποθέσεων αυτών.
ρθρο 4
Όταν η χορήγηση μιας ή περισσοτέρων από τις ενισχύσεις που αναφέρονται στο παράρτημα συνεπάγεται συγκεκριμένη μεταβολή των όρων ανταγωνισμού στην πορτογαλική αγορά μεταξύ των προϊόντων που προέρχονται από τα άλλα κράτη μέλη και των εγχωρίων προϊόντων, το Συμβούλιο θεσπίζει, με τη διαδικασία του άρθρου 234 παράγραφος 2 της πράξης προσχώρησης, τις ειδικές λεπτομέρειες που απαιτούνται για να εξασφαλιστεί η ισότητα προσβάσεως στην πορτογαλική αγορά.
ρθρο 5
Οι λεπτομέρειες εφαρμογής του παρόντος κανονισμού, καθώς και οι ενδεχόμενες παρεκκλίσεις που αναφέρονται στο άρθρο 247 παράγραφος 3 της πράξης προσχώρησης, θεσπίζονται με τη διαδικασία του άρθρου 38 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 για τη δημιουργία κοινής οργάνωσης των αγορών στον τομέα των λιπαρών ουσιών (1) ή, κατά περίπτωση, των αντίστοιχων άρθρων των άλλων κανονισμών που αφορούν την κοινή οργάνωση των γεωργικών αγορών.
(1) ΕΕ αριθ. 172 της 30.9.1966, σ. 3025/66.
ρθρο 6
Ο παρών κανονισμός αρχίζει να ισχύει την 1η Ιανουαρίου 1986, υπό την επιφύλαξη της έναρξη ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός αρχίζει να ισχύει την 1η Ιανουαρίου 1986, υπό την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1985.

Labels: 17
19
3
6
18